| Medaljeoversikt |
| --- |
| Konkurrerte for USAUSA USA |
| Turn, damer |
| OLs flagg OL |
| Gull | 2020 Tokyo |  Mangekamp  |
| Sølv | 2020 Tokyo |  Lagkonkurranse  |
| VM i turn |
| Gull | Stuttgart 2019 |  Lagkonkurranse |
| Sølv | Stuttgart 2019 |  Frittstående |
| Bronse | Stuttgart 2019 |  Skranke |

**Sunisa Lee** (født 9. mars 2003 i Saint Paul i Minnesota) er en amerikansk turner. Hun ble olympisk mester i individuell mangekamp under Sommer-OL 2020 i Tokyo.

Idrettskarriere
---------------

### 2018

Lee deltok i Pacific Rim Championships i 2018, og fikk der sølv i hopp, bom og frittstående, og USA fikk gull i kagkonkurransen. Hun kom på fjerdeplass i den individuelle mangekampen. Hun deltok i U.S. Classic 2018, og kom der på femteplass sammenlagt i juniorklassen. Under USA-mesterskapet i turn 2018 fikk hun bronse i mangekampen, bak Leanne Wong og Kayla Di Cello, og hun fikk gull i skranke og sølv i bom.

### 2019

Hun debuterte som senior under City of Jesolo Trophy i mars, og vant der mangekampen. I tillegg vant hun skranke og frittstående, og fikk bronse i bom, og USA vant lagkonkurransen. I april skadet hun ankelen, og i juni fikk hun et tretthetsbrudd i venstre leggbein. Hun deltok likevel i Hopes & American Classic 2019, men bare i bom og skranke, og hun fikk sølv i bom bak Sloane Blakely.

Også i U.S. Classic 2019 deltok hun kun i bom og skranke, og fikk der sølv i skranke. Hun deltok i USA-mesterskapet i turn 2019, og fikk der sølv i mangekampen, bak Simone Biles, og med Grace McCallum på tredjeplass. Hun fikk gull i skranke og bronse i frittstående. Hun ble tatt ut til å delta i VM i turn 2019, der USA vant lagkonkurransen. Individuelt kom hun på åttendeplass i mangekampen, og hun fikk sølv i frittstående og bronse i skranke i apparatfinalene.

### 2020

Hun ble tatt ut til å delta i Stuttgart World Cup i mars, men dette stevnet ble avlyst på grunn av koronaviruspandemien. Hun brakk foten i 2020, og brukte to måneder på å trene seg opp etter dette, samt to måneder på å trene seg opp etter en akillesskade. Hun konkurrerte ikke mer i 2020, på grunn av koronaviruspandemien.

### 2021

Hun vant skranke under Winter Cup 2021, og hun fikk bronse i bom. Under American Classic 2021 vant hun skranke og bom. Hun deltok bare i skranke og bom under U.S. Classic 2021, men falt i begge apparatene, og endte på hhv. tiendeplass og åttendeplass. Hun deltok i USA-mesterskapet i turn 2021, og vant der skranke, med 6,8 i vanskeverdi (D) og 15,3 i score, og hun fikk sølv i bom og i mangekampen, som ble vunnet av Simone Biles. Lee ble etter dette tatt ut til å delta i U.S Olympic Team Trials, USAs OL-uttakskonkurranse. Der kom hun på andreplass i mangekampen, og hun vant skranke og bom i apparatfinalene, og ble dermed tatt ut til å representere USA under Sommer-OL 2020 i Tokyo.

Under Sommer-OL 2020 i Tokyo deltok hun i lagkonkurransen, der USA fikk sølv bak Russland. Hun skulle egentlig kun delta i skranke og bomk i finalen i lagkonkurransen, men siden Simone Biles trakk seg fra lagkonkurransen måtte Lee også delta i frittstående. Lee fikk 15,4 i skranke, som var lagkonkurransens høyeste enkeltkarakter, og bidro til at USA fikk sølv i lagkonkurransen. I den individuelle mangekampen fikk hun gull, med poengsummen 57,433, foran Rebeca Andrade og Angelina Melnikova.

Referanser
----------

1. ↑   web.archive.org, besøkt 31. januar 2022[Hentet fra Wikidata]
2. ↑  USA Gymnastics - *USA brings home 29 medals from men's, women's individual event finals* Arkivert 30. juli 2021 hos Wayback Machine. besøkt 29. juli 2021.
3. ↑  The Gymternet - *2019 City of Jesolo Trophy Live Blog - Event Finals*, besøkt 29. juli 2021.
4. ↑  MinnPost - *A whole bunch of Minnesotans could be legitimate contenders for the 2020 Olympics*, besøkt 29. juli 2021.
5. ↑  USA Gymnastics - *2019 Hopes & American Classic Meet Results* Arkivert 29. juli 2021 hos Wayback Machine. besøkt 29. juli 2021.
6. ↑  Yahoo News - *Gymnast Suni Lee makes history at Olympic Games in Tokyo*, besøkt 29. juli 2021.
7. ↑  USA Gymnastics - *Biles wins seventh national all-around championship, most in U.S. women's gymnastics history* Arkivert 1. august 2021 hos Wayback Machine. besøkt 29. juli 2021.
8. ↑  USA Gymnastics - *2021 U.S. Olympic Trials - Women Day 2 Meet Results - Multi* Arkivert 28. juli 2021 hos Wayback Machine. besøkt 29. juli 2021.
9. ↑  USA Gymnastics - *2021 U.S. Olympic Trials - Women Day 2 Event Results - Multi* Arkivert 31. juli 2021 hos Wayback Machine. besøkt 29. juli 2021.
10. ↑  TIME - *Meet the U.S. Women’s Olympic Gymnastics Team for Tokyo*, besøkt 29. juli 2021.

Eksterne lenker
---------------

* (de) Sunisa Lee – Munzinger Sportsarchiv Rediger på Wikidata

* (en) Sunisa Lee – Olympedia Rediger på Wikidata

* (en) Sunisa Lee – USAs olympiske komité Rediger på Wikidata

* (en) Sunisa Lee – FIG Rediger på Wikidata

* (en) Sunisa Lee – USA Gymnastics Rediger på Wikidata
* (en) Sunisa Lee Arkivert 6. september 2021 hos Wayback Machine. – Sommer-OL 2020

| * v
* d
* r
De olympiske ringer **OL-vinnere i mangekamp, kvinner** |
| --- |
| 
* 1952: Maria Gorokovskaja
* 1956: Larisa Latynina
* 1960: Larisa Latynina
* 1964: Věra Čáslavská
* 1968: Věra Čáslavská
* 1972: Ljudmila Tourisjtsjeva
* 1976: Nadia Comăneci
* 1980: Jelena Davidova
* 1984: Mary Lou Retton
* 1988: Jelena Sjusjunova
* 1992: Tatjana Gutsu
* 1996: Lilija Podkopajeva
* 2000: Simona Amanar
* **2004**: Carly Patterson
* **2008**: Nastja Ljukin
* **2012**: Gabrielle Douglas
* **2016**: Simone Biles
* **2020**: Sunisa Lee

 |

|  |  |
| --- | --- |
| Oppslagsverk/autoritetsdata | Geni **·** LCCN **·** Munzinger (sport)
 |